
1.  SEPTEMBER  1937 


86.  Aargfans' 


Et  Omvendelsens  og  Tilgivelsens 
Evangelium. 

af  Ældste  Stephen  L.  Richards 
af  de  Tolvs  Raad, 


Til  enhver,  der  kunde  ønske  at  faa  dybere  Indblik  i  sand 
Kristendoms  Idealer  og  Grundsætninger  vil  jeg  indtræn- 
gende anbefale  et  alvorligt  Studium  af  Lignelsen  om  den 
fortabte  Søn.  For  mit  eget  Vedkommende  er  den  et  levende 
Udtryk  for  selve  Aanden  og  Kernen  i  Jesu  Kristi  Evange- 
lium. Frelseren  fortalte  denne  Historie  til  de  haardhjer- 
tede  Jøder,  som  mere  granskede  i  Lovens  Bogstav  end  i 
dens  Aand,  for  at  lade  dem  forstaa  Naturen  af  sin  Mis- 
sion. De  havde  kun  forstaaet  Guds  Lov  efter  Bogstaven. 
De  havde  ikke  forstaaet,  hvorledes  det  skrevne  Ord  i 
Praksis  skulde  omsættes  i  Barmhjertighed,  Venlighed, 
Sympati  og  Tilgivelse. 

Der  eksisterede  ikke  nogen  større  Brøde  i  et  jødisk  Hjem 
end  det  at  give  Afkald  paa  sin  Fædrenearv,  og  det  var  det, 
som  den  fortabte  Søn  gjorde  sig  skyldig  i.  Men  han  var 
ikke  alene  skyldig  i  det,  men  ogsaa  i  ethvert  andet  Brud 
paa  Hjemmets  Love  og  Traditioner  ved  det  tøjlesløse  Lev- 
ned, han  førte,  og  ifølge  Jødernes  Love  skulde  han  for  be- 
standig være  blevet  gjort  arveløs  og  have  givet  Afkald  paa 
enhver  Forbindelse  med  Familien  og  aldrig  mere  faa  Lov 
til  at  vende  tilbage  til  Fædrenehjemmet.  Ved  den  fortabte 
Søns  Hjem  forstod  Verdens  Frelser  Guds  Børn:  Faderen 
symboliserede  Gud  og  Sønnen  hans  Børn.     Det  var  uden 

Tvivl  for  Datidens  Mennesker  en   mærkelig  Lærdom,  som 
Mesteren  docerede,  at  denne  egensindige  og  genstridige  Søn 
skulde  tilgives,  og  at  Faderen  skulde  give  Udtryk  for  stor 
Jubel  ved  Sønnens  Omvendelse. 

Vi  husker  sikkert  alle,  at  den  ældste  af  de  to  Sønner  be- 
brejdede Faderen,  fordi  denne  gjorde  saa  megen  Stads  ud 
af  Broderen,  med  følgende  Ord:  »Se,  saa  mange  Aar  har 
jeg  tjent,  og  aldrig  har  jeg  overtraadt  noget  af  dine  Bud, 
og  du  har  aldrig  givet  mig  et  Kid,  for  at  jeg  kunde  vare 
lystig  med  mine  Venner.«  Men  Faderen  sagde  til  ham: 
»Barn !  du  er  altid  hos  mig,  og  alt  mit  er  dit.«  Paa  denne 
Maade  viste  han  sin  Taknemmelighed  over  den  ældste 
Søns  Trofasthed  uden  dog  at  give  Afkald  paa  sin  store 
Glæde  over  den  tabte  Søn,  som  var  kommet  tilbage  til  Kri- 
sti Fold,  for  det  var,  hvad  det  betød. 

Evangeliet  er  en  mærkelig  Blanding  af  Retfærdighed  og 
Barmhjertighed.  Vi  tror,  at  Guds  Love  er  evige.  Vi  tror  og- 
saa,  at  de  er  ubøjelige,  at  der  ikke  gives  nogen  Lov,  hvis 
Tilsidesættelse  ikke  medfører  Straf,  akkurat  paa  samme 
Maade  som  Krænkelse  af  enhver  fysisk  Lov  medfører  Straf. 
Ingen  kan  røre  ved  en  varm  Kakkelovn  uden  at  blive 
brændt,  og  intet  Menneske  kan  bryde  Guds  Love  uden  at 
lide  derunder. 

Men  paa  den  anden  Side  findes  der  i  vor  Herres  og  Frel- 
sers Evangelium  Princippet:  Barmhjertighed  og  Tilgivelse. 
Det  er  blevet  os  fortalt,  at  Barmhjertighed  ikke  skal  tage 
Livet  af  Retfærdigheden;  men  at  Barmhjertighed  skal  faa 
sin  Plads  i  de  himmelske  Loves  Virkninger  blandt  Menne- 
skenes Børn. 

Det  vilde  være  en  Fejltagelse  at  antage,  at  den  fortabte 
Søn  ikke  skulde  tage  sin  Straf  for  Overtrædelsen  af  de 
Love,  han  brød.  Det  gjorde  han  ogsaa.  Han  var  henvist  til 
den  største  Fornedrelse.  Man  vil  ikke  kunne  fatte  den 
fulde  Mening  og  Betydning  af  Lignelsen,  hvis  man  ikke 
erindrede,  at  han  var  kommet  saa  langt  ned,  at  han  var 
blevet  Svinehyrde,  der  var  den  usleste  Bestilling,  en  Jøde 
kunde  paatage  sig.  Ikke  alene  det,  men  han  var  blevet  saa 
nedværdiget,  at  han  aad  af  Svinenes  Føde.  Det  var  den 
Straf,  som  denne  genstridige  Søn  fik  for  at  bryde  Lovene. 
Men  saa  angrede  han  efter  at  have  drukket  Lidelsens  Bæ- 
ger tilbunds.  Han  sagde  til  sig  selv:  »Jeg  har  syndet  mod 
Gud  og  mod  min  Fader,«  og  kkedt  i  Sæk  og  Aske  vendte 
han  tilbage  til  Faderens  Hjem.  Det  glædelige  ved  det  hele 
var,  at  Faderen  tilgav  ham  og  frydede  sig  over  hans  Om- 
vendelse. 

Der  er  ikke  nogen  Tilgivelse  uden  Omvendelse.  Omven- 
delse bestaar  af  to  Ting:   Først,  en  gudfrygtig  Sorg,  som 

har  et  angergivent  Hjerte  for  Øje,  og  for  det  andet  en  vir- 
kelig Omvendelse  fra  Synden,  at  den  ikke  begaas  mere. 
Der  er  ingen  Omvendelse  med  blot  den  ene  af  disse  to  Ting. 
Det  er  sandelig  ikke  passende  blot  at  føle  Sorg  i  Hjertet; 
tit  og  ofte  finder  vi  ud  af,  at  Sorg  kommer  af  at  være  bragt 
til  en  Tilstand  af  Ydmygelse  ved  Omstændighederne.  Det 
er  ikke  tilstra^kkeligt.  Man  maa  vende  sig  bort  fra  den  for- 
kerte Vej  for  at  gøre  den  Omvendelse  fuldkommen,  der 
berettiger  os  til  Tilgivelse. 

Omvendelse  er  ikke  blot  en  statisk  Tilstand.  Vi  omvender 
os  ikke  een  Gang  her  i  Livet  for  alt,  hvad  vi  har  gjort  hid- 
til. Omvendelse  bestaar  af  stadig  Bøn,  og  hvert  Menneske, 
der  vil  bringe  sig  selv  indenfor  Kristi  Naades  Rækkevidde 
og  nyde  godt  af  hans  vidunderlige  Evangelium  maa  være 
angergiven  alle  sine  Dage. 

Ingen  af  os  er  fuldkomne.  Enhver  af  os  er  i  Besiddelse 
af  menneskelige  Svagheder,  og  hver  af  Livets  Ufuldkom- 
menheder kræver  Omvendelse,  en  angergiven  Aand  og  en 
Venden  sig  bort  fra  den  forkerte  Vej.  Hvis  der  findes  et 
Menneske,  hvis  Liv  er  saa  fuldkomment,  at  det  ikke  har 
begaaet  nogen  Synder  i  Udøvelsen  af  sit  Arbejde  og  sine 
Pligter,  vil  det,  hvis  det  undersøger  sig  selv,  opdage,  at  det 
har  gjort  sig  skyldig  i  Undladelsessynder,  der  paa  samme 
Maade  kræver  et  angergivent  Sind. 

Tilgivelse  var  Frelserens  sidste  Bøn,  en  Bøn  om  at  til- 
give dem,  der  havde  forfulgt  ham;  og  Omvendelse  var  Ker- 
nen i  Kristi  Budskab  under  hele  hans  Mission. 

Ikke  alene  var  det  Kernen  i  hans  Budskab,  men  paa 
samme  Maade  var  det  Kernen  i  hans  Forgængers  Budskab, 
der  kom  for  at  berede  Vejen  for  ham.  »Omvender  eder,« 
var  Johannes  den  Døbers  Raab  i  Ørkenen,  og  jeg  er  tilbøje- 
lig 11  at  tro,  at  Raabet  om  Omvendelse  er  lige  saa  nødven- 
dig i  Dag,  som  det  var  paa  Kristi  Dage.  Jeg  trænger  til 
Omvendelse  saavel  som  alle  andre  Mennesker,  og  jeg  an- 
ser den  for  at  være  en  af  Evangeliets  storslaaede  Gaver. 
Naar  et  Menneske  naar  til  den  Tilstand,  at  han  ikke  kan 
omvende  sig,  har  Gud  Medlidenhed  med  ham,  for  saa  er 
hans  Sjæl  sandelig  fortabt. 

Naar  Mennesker  har  tilstra^kkelig  Ydmyghed,  tilstrække- 
lig Erkendelse  af  deres  Skaber  og  et  tilstrækkeligt  Ønske 
om  at  komme  i  Kontakt  med  Sandhedens  Principper,  saa 
at  de  søger  Omvendelse,  da  er  de  modtagelige  for  den  Hel- 
ligaands  Paavirkning,  og  for  dem  staar  da  denne  vidunder- 
lige Omvendelsens  Gave  aaben,  som  er  en  Gave  fra  Kristus. 
Nogle  kalder  den  »Kristi  Naade«.  Men  hvad  Navn  man  end 
giver  den,  saa  er  den  den  mest  velsignede  Arv  til  Menne- 
skeheden, fordi  Mennesker  kan  blive  forløst  gennem  den, 

ikke  blot  Ira  oprindelig  Synd,  men  ogsaa  Ira  deres  egen 
Uretfærdighed,  og  uden  Omvendelse  er  de  hjælpeløse. 

Jeg  haaber,  at  alle  Mennesker  vil  ordne  deres  Liv  saa- 
ledcs,  at  de  maa  gøre  sig  selv  modtagelige  for  Kristi  Aand, 
den  Aand,  som  gaar  igennem  Lignelsen  om  den  fortabte 
Søn  og  fremstillet  i  talrige  andre  Tilfælde  gennem  Frelse- 
rens Mission. 

Jeg  kan  i  denne  Forbindelse  ikke  glemme  Fortællingen 
om  Kvinden,  der  blev  grebet  i  Synd.  Jeg  kan  se  hende  som 
hun  stod  der,  uden  Venner  og  alene  foran  denne  Gruppe  al 
religiøst  forblindede,  kolde  Jøder,  som  gjorde  Krav  paa  at 
vaire  Lovens  Formyndere  —  intolerante,  uden  nogen  Sym- 
pati. Der,  som  de  skulde  til  at  kaste  de  Sten,  der  vilde  bi- 
bringe hende  Lovens  Straf  og  berøve  hende  Livet  for  den 
begaaede  Synd,  da  viste  denne  venlige  og  forstaaende  Na- 
zaræer  sig.  Han  bebrejdede  dem  med  milde  Ord:  »Lad 
ham,  der  er  uden  Synd  kaste  den  første  Sten«,  og  en  Be- 
vidsthed om  deres  egne  Svagheder  og  Ufuldkommenheder 
sneg  sig  ind  i  deres  Hjerter.  Man  kan  ligefrem  se  som  de 
skamfulde  vendte  sig  bort  under  denne  gennemtrængende 
Bebrejdelse.  Saa,  idet  han  vendte  sig  mod  Kvinden,  kan 
man  forestille  sig,  i  det  mindste  noget  af  den  Trøst,  noget 
af  den  Opmuntring,  som  hun  maa  have  følt  i  sit  Hjerte, 
da  hun  hørte  ham  sige:  »Gaa  bort  og  synd  ikke  mere.« 

Der  maa  have  været  et  Løfte  i  disse  Ord:  hvis  du  ikke 
synder  mere,  hvis  du  omvender  dig,  vil  det  være  dig  til- 
givet. 

Jeg  har  set  nogle  Mænd  og  Kvinder  i  mit  Liv,  som  har 
faaet  Tilgivelse  for  begaaede  Synder.  Jeg  tror,  at  det  var 
de  lykkeligste  af  alle  Mennesker,  som  jeg  har  kendt.  Jeg 
har  set  en  Vægt,  en  Byrde  taget  fra  et  Menneskes  Liv,  en 
Vægt,  som  næsten  knuste  ham,  naar  en,  som  havde  Bet  til 
at  tilgive  simpelt  hen  gav  ham  denne  Naadegave:  »Jeg  til- 
giver dig.« 

Vi  har  ikke  alle  Bet  til  at  dømme.  Det  er  blevet  os  sagt, 
at  vi  ikke  har  denne  Bet.  »Dømmer  ikke,  at  I  ikke  skulde 
blive  dømt,«  sagde  Kristus.  Men  alle  har  Bet  til  at  tilgive. 
Herren  har  sagt:  »Jeg  vil  tilgive  hvem  det  passer  mig,  men 
af  eder  forlanges  det,  at  I  skal  tilgive  alle  Mennesker.« 

Mennesker,  der  i  deres  Hjerter  nærer  Had,  er  deres  egne 
Fjender.  Intet  fremmer  Misfornøjelse  og  Ulykke  mere  end 
en  saadan  Aand.  Derfor  appellerer  jeg  til  alle  om  at  han- 
lyse  fra  deres  Hjerter  en  uforsonlig  Aand  og  leve  i  Over- 
ensstemmelse med  Kristi  Aand  at  tilgive  alle. 

Jeg  vilde  ønske,  at  det  var  muligt  for  alle  Mennesker  i 
hele  Verden  at  komme  i  Besiddelse  af  en  angergiven  Aand, 
saa  at  de  i  Ydmygelse  kunde  forsage  det  onde  og  sætte  sig 

selv  i  en  saadan  Stilling,  at  denne  vidunderlige  Kristi 
Aand  og  Naade,  den  Helligaands  Tilgivelse,  maatte  blive 
deres.  Saa  vilde  Betydningen  af  denne  vidunderlige  Lig- 
nelse, som  vor  Herre  gav  dem,  der  trængte  saa  meget  til 
ham,  tydeligt  vise  sig. 


Hvad  er  Mormons  Bog? 

af  Dr.  Francis  W.  Kirkham.  — 


Mormons  Bog  er  en  mærkelig  Bog.  Der  var  ingen  Men- 
nesker, der  levede  paa  det  Tidspunkt,  da  den  blev  trykt, 
som  havde  noget  at  gøre  med  Skrivningen  eller  Forfatnin- 
gen af  dens  Indhold.  Den  blev  oversat  fra  ældgamle  Guld- 
plader ved  Guds  Gave  og  Kraft.  Disse  Optegnelser  blev  af 
en  udødelig  Person,  som  hed  Moroni,  overgivet  til  en  ung 
Mand,  Joseph  Smith.  Moroni  fortalte,  at  han  var  den  sidste 
af  en  lang  Ra^kke  amerikanske  Profeter,  som  havde  ind- 
graveret deres  Folks  Historie  paa  Metalplader. 

Ved  mindst  syv  forskellige  Lejligheder  instruerede  dette 
Sendebud  fra  Gud  personligt  Joseph  Smith  med  Hensyn  til 
Optegnelserne  og  Arbejdet,  han  skulde  udføre.  Han  er- 
klærede,  at  Pladerne  var  blevet  omhyggeligt  opbevaret  og 
skulde  oversættes  i  denne  guddommelige  Hensigt  at  over- 
bevise alle  Mennesker  om:  »At  Jesus  er  Kristus,  den  evige 
Guds  Søn«.  De  indeholdt  Jesu  Kristi  Evangelium  i  dets 
Fylde,  saaledes  som  Frelseren  havde  lært  det  paa  det  ame- 
rikanske Fastland  kort  efter  sin  Død  og  Opstandelse  i  Pa- 
la^stina.  Fordi  de  saa  og  kendte  ham,  adlød  de  hans  Be- 
falinger. Og  se,  »der  fandtes  ingen  Splidagtighed  i  Landet 
paa  Grund  af  Guds  Ka^rlighed,  som  boede  i  Folkets  Hjerter. 
Og  der  var  ingen  Misundelse  eller  Strid  eller  Forstyrrelse, 
Horeri,  Løgn  eller  Mord,  ej  heller  nogen  Slags  Løsagtighed, 
og  der  kunde  visseligt  ikke  findes  et  lykkeligere  Folk 
iblandt  alle  Folk,  som  var  skabte  ved  Guds  Haand«.  (4. 
Nephi.  1:   15—16.) 

Joseph  Smith  var,  undtagen  i  et  kort  Mellemrum,  i  Be- 
siddelse af  Pladerne  fra  den  22.  September  1827  indtil  ca. 
den  1.  Juli  1829,  mindre  end  to  Aar,  eller  indtil  han  var 
23i  Aar  gammel.  Den  virkelige  Oversættelse  af  Bogen  be- 
gyndte den  7.  April  1829  og  blev  fuldendt  omkring  den  1. 
Juli  1829,  en  Periode  af  omkring  90  Dage,  i  hvilket  Tids- 
rum Joseph  Smith  og  hans  Skriver  Oliver  Cowdery  boede 
i  Harmony,  Pensvlvania,  og  Fayette,  Seneca  County,  New 
York. 

Oversætteren  dikterede,  og  Skriveren  skrev  Dag  efter 
Dag,  som  deres  Forhold  tillod  det,  indtil  Bogen  blev  fuld- 
endt. Oversættelsen  af  de  gamle  Skrifttegn  blev  givet  ved 
guddommelig  Magt,  og  der  var  ingen  Korrektur  eller  Re- 
vision af  Manuskriptet.  Saaledes  blev  dette  Bind  paa  522 
Sider  dikteret.  Det  er  ikke  selvmodsigende,  og  det  inde- 
holder et  Aartusindes  Religionshistorie.  Sandsynligvis  eksi- 
sterer der  ikke  nogen  Bog,  der  gør  en  lignende  Erklæring. 
Orson  Pratt,  en  af  de  første  tolv  Apostle  i  denne  sidste 
Husholdning  siger,  idet  han  henviser  til  Mormons  Bog: 
»Denne  Bog  maa  enten  være  rigtig  eller  falsk.  Hvis  den  er 
sand,  er  den  et  af  de  vigtigste  Budskaber,  som  nogensinde 
er  blevet  sendt  fra  Gud  til  Mennesket.  Hvis  den  er  falsk, 
er  den  et  af  de  listigste  og  sletteste  Bedragerier,  som  no- 
gensinde er  blevet  tilrettelagt  i  Verden,  beregnet  paa  at 
bedrage  og  ruinere  Millioner,  som  vil  modtage  det  som 
Guds  Ord«.  (Divinity  of  the  Book  of  Mormon,  1842.) 

Spørgsmaalet  opstaar  da:  »Hvilket  Bevis  findes  der  paa 
den  objektive  Virkelighed  af  disse  overnaturlige  Begiven- 
heder, som  hvis  de  er  sande  utvivlsomt  er  det  nittende  A ar- 
hundredes  største  Kendsgerninger,  og  ligeledes  de  mange 
Aarhundreders  efter  Kristi  Opstandelse. 

Akkurat  ligesom  den  første  kristne  Kirke  og  det  nye  Te- 
stamente, som  den  frembragte,  er  de  bedste  Beviser  paa 
den  objektive  Virkelighed  af  overnaturlige  Begivenheder 
forbundet  med  Frelserens  Mission,  saaledes  er  Mormons 
Bog  og  Kirken,  som  fremkom  ved  Begivenhederne  forbun- 
det med  dens  Fremkomst,  de  vigtigste  Beviser  paa  den  ob- 
jektive Virkelighed  af  dette  »Sidste  Dages  Budskab  fra  Gud 
til  Mennesket«. 

Medlemmerne  af  den  oprindelige  Kirke  kendte  de  Om- 
stændigheder, der  var  forbundet  med  Mesterens  Liv  enten 
ved  personlig  Kundskab  eller  ved  deres  Vidnesbyrd,  som 
havde  kendt  ham.  Der  var  blevet  givet  mange  som  Paulus 
særlige  aandelige  Aahenbarelser.  Frelserens  Opstandelse 
og  Himmelfart  og  den  Helligaands  Udgydelse  paa  Pinse- 
festens Dag  bekræftede  alle  de  forudgaaende  Kendsgernin- 
ger og  Erklæringer  fra  Mesterens  Liv  og  ledte  til  Grund- 
læggelsen af  den  oprindelige  kristne  Kirke. 

Paa  lignende  Maade  kendte  Joseph  Smiths  Kammerater 
og  de  første  Medlemmer  af  Kirken  ham  nøje  og  ligeledes 
Sandheden  af  de  Ting,  han  sagde. 

De  kendte  de  fysiske  Omstændigheder  ved  Mormons 
Bogs  Fremkomst.  De  kendte  personligt  de  elleve  Vidner, 
som  saa  Guldpladerne,  hvorfra  den  hellige  Optegnelse  blev 
oversat,  der  blev  vist  tre  af  dem  Pladerne  af  Moroni  og  en 
Stemme  fra  Himmelen  bekræftede  højtideligt,  at  Bogen  var 

blevet  oversat  ved  »Guds  Gave  og  Kraft«.  Disse  Mænd  vilde 
have  været  erklæret  for  at  være  tilstrækkelige  Vidner  for 
en  Jury  i  et  Retsraad.  De  saa  og  rørte  ved  Pladerne  med 
deres  Hamder  og  Graveringerne  paa  dem.  Ikke  en  eneste 
af  disse  Mænd  benægtede  nogensinde  hans  Erklæringer  om 
Pladernes  virkelige  Eksistens.  Ikke  een  af  dem,  har  nogen- 
sinde benægtet  Bogens  guddommelige  Oprindelse,  endskønt 
mange  af  dem  holdt  op  med  at  opretholde  og  støtte  Joseph 
Smith  i  hans  Stilling  som  Leder  af  den  Kirke,  som  han 
grundlagde. 

Ligesom  de  første  kristne  omvendte  blev  de,  som  mod- 
tog de  nye  Aabenbaringer  forfulgte  for  at  erklære,  hvad 
der  for  mange  syntes  at  være  Gudsbespottelse.  Dog  opnaa- 
ede  Joseph  Smith  at  se  sit  Folk  grundkegge  den  største  By 
i  Staten  Illinois  i  1844  og  at  forudsige,  at  de  vilde  rejse  ud 
i  Klippebjergene,  og  der  sætte  et  Tegn  for  deres  Tro  paa 
Gud  og  opbygge  en  Stat,  som  vilde  tiltrække  sig  Menne- 
skenes Beundring. 

Denne  Forudsigelse  er  blevet  opfyldt.  I  Følge  »The  Com- 
mission  on  Social  Trends«  forøgedes  Jesu  Kristi  Kirke  af 
Sidste  Dages  Helliges  Medlemmer  med  290  Procent  paa  27 
Aar.  Dette  er  den  største  forholdsmæssige  Vækst  i  nogen 
Kirke  i  denne  Tidsperiode. 

I  Dag  mere  end  et  *\arhundrede  efter  dens  Udgivelse, 
sælges  der  50,000  Eksemplarer  af  Mormons  Bog  om  Aaret, 
udgivet  paa  sytten  forskellige  Sprog.  Den  er  blevet  Grund- 
volden for  en  Kirke  paa  800,000  Medlemmer,  hvoraf  mange 
er  Mænd  og  Kvinder  med  en  høj  Kultur  og  Uddannelse, 
som  modtager  den  som  en  guddommelig  Optegnelse. 

Dog  levede  Joseph  Smith  en  vestlig  Pionerfarmers  jævne 
Liv.  Han  havde  ingen  Kundskaber  hverken  fra  Studium 
eller  Paavirkning  fra  sine  Omgivelser  til  at  skrive  saadan 
en  Bog.  Kendsgerninger  -  -  baade  i  Aviser  trykt  førend 
Mormons  Bogs  Fremkomst  saavel  som  Venner  og  Fjenders 
Udsagn  beviser  dette. 

Uden  Hjælp  fra  nogen  Person  eller  fra  andens  Manu- 
skript dikterede  han  uden  Revision  hele  Bogens  Indhold. 
1  Kirkens  Historie  er  der  ingen,  som  har  forladt  den  paa 
Grund  af  Uoverensstemmelser  med  dens  Ledere  for  at 
danne  en  anden  Kirke,  som  nogensinde  har  benægtet  Bo- 
gens guddommelige  Oprindelse.  Der  findes  mange  Detailer 
om  disse  Kendsgerninger  i  forskellige  amerikanske  Blade. 
I  de  sidste  syv  Aar  har  Forfatteren  af  denne  Artikel 
studeret  ca.  700  Bøger,  Brochurer  og  Manuskripter  i  »New 
York  City  Library«  angaaende  den  Kirkes  Oprindelse  og 
Historie,  som  blev  grundlagt  af  Joseph  Smith.  Han  har 
ogsaa  fortsat  sin  Forskning  paa  Kirkens  historiske  Kontor 

i  Salt  Lake  City,  ligeledes  paa  Biblioteker  i  Independence, 
Missoury;  Madison,  Wisconsin;  Boston,  Massachusetts; 
Cleveland,  Ohio,  og  Rocheester,  New  York.  Han  har  om- 
hyggeligt hest  Udgaverne  af  to  Aviser  trykt  i  Palmyra, 
New  York,  som  udkom  i  Aarene  før  og  umiddelhart  efter 
Trykningen  af  Bogen  i  denne  By. 

Han  er  efter  sin  Forskning  i  Stand  til  at  forsvare  og 
hævde,  at  der  findes  en  Overvægt  af  Beviser  for  følgende: 

1.  -  -  Joseph  Smiths  Erklæring  om  Mormons  Bogs  Op- 
rindelse er  sand  og  særligt,  at  han  dikterede  Bogens  Ind- 
hold til  sin  Skriver  Dag  for  Dag,  som  Omstændighederne 
tillod  det,  uden  Revision,  og  at  han  gjorde  dette  uden 
Hjalp  eller  Bistand  fra  et  Manuskript  eller  fra  nogen  an- 
den Person. 

2.  —  Joseph  Smith  havde  ikke  nogen  Kundskab  hverken 
fra  Studium  eller  igennem  Paavirkning  fra  sine  Omgivelser 
til  at  skrive  Bogen. 

S.  Der  er  endnu  ikke  blevet  givet  nogen  anden  fyl- 
destgørende Forklaring  paa  Mormons  Bogs  Oprindelse  end 
den,  der  blev  givet  af  Oversætteren  af  den,  endskønt  der 
er  blevet  fremsat  otte  forskellige  Forklaringer  i  det  for- 
løbne Aarhundrede. 

4.  —  Mennesker,  som  kendte  de  fysiske  Omstændigheder 
angaaende  Mormons  Bogs  Oprindelsle,  og  som  nøje  kendte 
Joseph  Smith,  giver  solide  Vidnesbyrd  om  den  objektive 
Virkelighed  af  de  overnaturlige  Begivenheder  forbundet 
med  Mormons  Bogs  Oprindelse. 

Den  bestaar  i  Dag  »som  en  meget  mærkelig  Bog«.  Med 
Orson  Pratts  Ord:  »Den  er  enten  sand  eller  falsk«.  Hvis 
den  er  sand,  er  den  et  Bevis  paa  guddommelig  Mellem- 
komst i  Menneskenes  Affærer,  en  objektiv  Demonstration 
af  Udødelighed.  Paa  en  Bakke  i  Vest  New  York,  hvor 
Moroni  besøgte  Joseph  Smith,  findes  der  en  Statue  for 
den  udødelige  Mand,  som  en  Paaskønnelse  for  det  Arbejde, 
han  udførte  iblandt  Menneskene  efter  at  have  været  død  i 
1400  Aar. 

Paa  denne  Erklæring  om  Udødelighed  og  guddommelig 
Kærlighed  er  der  opstaaet  en  stor  Kirke,  og  paa  denrie 
Grundvold  vil  den  finde  sin  Skæbne. 


%ro  er  ^Religionens  første  ^Princip.    8n  ^Persons 
aandelige   Ø~remgang  kan   maales  ved  hans  Vækst 

Indvielsesbønnen 

ved  Esbjerg  Grens  Mødehus  Søndag 

den  15.  August  1937 

af  Heber  J.  Grant. 


O,  Gud  vor  himmelske  og  evige  Fader,  vi  kommer  for 
dig  nu  i  din  Søns  Jesu  Kristi  Navn,  og  vi  beder  ydmygt,  at 
din  Aand  maa  være  hos  os  ved  denne  Lejlighed. 

Vi  indvier  til  dig  Grunden,  hvorpaa  denne  Bygning  staar 
og  ligeledes  det  omliggende  Areal  og  al  det  Materiale,  der 
er  blevet  brugt  ved  Bygningen  fra  selve  Grunden  til  Taget, 
og  alt,  hvad  der  er  indeni. 

Vi  takker  dig  frem  for  alt,  Fader,  for  din  Søns,  Jesu 
Kristi  Evangeliums  Gengivelse.  Vi  takker  dig,  at  du  besøgte 
Jorden  sammen  med  din  Søn  Jesus  Kristus,  vor  Forløser, 
og  at  du  pra'senterede  din  Søn  for  Drengen  Joseph  Smith, 
og  at  han  blev  instrueret  om  ikke  at  slutte  sig  til  nogen 
Kirke,  men  at  han  engang  med  Tiden  vilde  blive  et  Bed- 
skab i  Guds  Hænder  til  at  bringe  til  Jorden  Jesu  Kristi 
Evangelium,  Livets  og  Frelsningens  Plan.  Vi  er  ikke  i 
Stand  til  at  udtrykke  vor  Taknemmelighed,  at  vi  er  ble- 
vet delagtige  i  dette  Evangelium,  at  du  har  skænket  os 
Kundskab  om  det  Værks  Guddommelighed,  der  blev  gen- 
givet ved  Profeten  Joseph  Smith.  Vi  beder  dig,  o  Fader,  at 
vort  Sind  aldrig  maa  blive  formørket,  at  vi  aldrig  maa  gaa 
bort  fra  Sandhedens  Vej,  men  at  vi  --  eftersom  vi  vokser 
i  Aar  og  forøger  vor  Forstaaelse,  at  vi  da  maa  faa  mere 
Lys,  større  Kundskab  og  Vidnesbyrd  om  Guddommelighe- 
den af  det  Arbejde,  som  vi  er  optaget  af. 

Vi  beder  ydmygt,  at  du  vil  inspirere  de  Mennesker,  der 
skal  tale  her  fra  Tid  til  anden.  Maa  din  Aands  Inspiration 
altid  være  her.  Maa  enhver  ond  Aand  være  banlyst  fra 
dette  Sted.  Maa  Fredens,  Lykkens  og  Tilfredshedens  Aand 
til  Stadighed  bo  her.  Inspirer  ikke  blot  dem,  der  skal  tale, 
men  ogsaa  dem,  der  skal  lytte,  at  de  alle  maa  blive  op- 
bygget i  Troen  paa  Evangeliet.  Vi  beder,  at  Fred  og  Dyd 
maa  herske  her. 

Med  Myndighed  fra  den  levende  Guds  Pra^stedømme, 
som  vi  er  i  Besiddelse  af,  indvier  vi  denne  Bygning  til  dig 
til  Anvendelse  for  hellige  Formaal  og  beder,  at  dine  Vel- 
signelser maa  være  over  dem,  som  har  bidraget  af  deres 
Tid  eller  af  deres  Midler  for  Bygningen  af  denne  Kirke,  og 
vi  udfører  ikke  denne  Handling  ,i  vort  Navn,  men  i  Jesu 
Kristi,  vor  Frelsers  og  Forløsers  Navn  og  med  den  levende 
Guds  Myndighed.  Amen ! 

{Redaktionelt. 


Danmarks  Gave  til  Kirken. 


Det  er  ganske  interessant  at  studere  de  forskellige  Na- 
tioners Historie.  Man  vil  se  og  undre  sig  over  den  enorme 
Vækst,  der  har  fundet  Sted  paa  aandelige  og  økonomiske 
Omraader.  Man  vil  finde  ud  af,  at  Landene  hver  paa  sin 
Maade  har  bidraget  til  hele  Verdens  Civilisation.  Og  det 
synes  som  om  hver  Nation  har  haft  sit  Speciale  paa  de  for- 
skellige Videnskabers  Omraade.  Tyskland  er  berømt  for 
sit  store  Bidrag  til  Musikken,  mange  af  de  allerstørste  Kom- 
ponister og  Musikere  har  haft  deres  Vugge  staaende  i  dette 
Rige.  England  er  det  Land,  der  mere  end  noget  andet  har 
bidraget  til  Literaturens  Forherligelse,  en  Literatur,  der 
har  sat  sig  dybe  Spor  i  hele  Verdens  aandelige  Liv.  Italien 
er  kendt  som  de  store  Maleres  Hjemland,  der  har  beriget 
Menneskeheden  med  en  vidunderlig  skøn  Kunst.  Frankrig 
har  ligeledes  paa  mange  Omraader  skabt  store  Mænd  og 
Kvinder,  hvis  Betydning  for  Verden  har  været  uoverskue- 

lig. 

Naar  vi  betragter  vort  eget  Land,  er  det  os  en  stor  Glæde 

at  kunne  konstatere,  at  vort  kulturelle  og  aandelige  Niveau 
ligger  højt.  Danmarks  Bidrag  til  Verdenskulturen  er  af 
stor  Værdi.  Paa  Literaturens  Omraade  behøver  vi  'blot  at 
nævne  Navne  som  H.  C.  Andersen,  Martin  Andersen  Nexø 
og  Henrik  Pontoppidan,  hvis  Værker  læses  med  stor  Inter- 
esse. Endvidere  vil  Mænd  som  Bertel  Thorvaldsen,  Niels 
R.  Finsen  og  Niels  Bohr  kunne  tælles  blandt  de  store  Aan- 
dens  Kæmper. 

Vi  ser,  at  hver  Nation  paa  sin  Vis  har  ydet  vægtige  Bi- 
drag til  Kulturens  og  Civilisationens  Fremgang.  Paa  andre 
Maader  har  mange  Nationer  ogsaa  hjulpet  til,  nemlig  ved 
Jesu  Kristi  sande  Evangelium.  Ogsaa  her  indtager  Dan- 
mark en  fremtrædende  Plads.  Mange  Tusinde  oprigtige 
Mænd  og  Kvinder  har  annammet  Evangeliet,  draget  til  det 
fjerne  Vesten  og  været  med  til  at  opbygge  Zion.  Naturlig- 
vis er  der  Navne,  som  straaler  med  særlig  Glans;  blandt 
dem  Anthon  H.  Lund,  der  blev  en  af  Herrens  Apostle  og 
med  utrættelig  Iver  og  Flid  deltog  i  Arbejdet  for  Evange- 
liets Udbredelse.  Ligeledes  maa  vi  med  Ærbødighed  nævne 
Chr.  D.  Fjeldsted  som  en  af  Danmarks  gode  Sønner. 

Det  danske  Folk  har  saaledes  været  med  til  at  bygge 
Guds  Rige  paa  Jorden.  En  vidunderlig  Gave  har  Danmark 

skænket  Kirken   i   Form    af   Tusinder   oprigtige  Mænd   og 
Kvinder,  i  Ordets  bedste  Betydning  Sidste  Dages  Hellige.  — 

Orson  B.  West. 


Heber  J.  Qrant  i  København. 


Onsdag  den  18.  August  afholdtes  stort  offentligt  Møde  i 
Anledning  af  Præsident  Grants  Besøg. 

Længe  før  Mødets  Begyndelse  strømmede  Folk  til,  og  da 
Mødet  tog  sin  Begyndelse,  var  Salen  fyldt  til  sidste  Plads, 
ja,  der  var  endog  bragt  ekstra  Ba>nke  og  Stole  op.  Men  da 
var  der  ogsaa  ca.  425  til  Stede. 

Det  blev  en  begivenhedsrig  Aften  i  alle  Maader.  Gæsterne 
fik  ved  Mødets  Begyndelse  overrakt  smukke  Blomster  og 
Præsident  Grant  en  særlig  Gave.  Blomster  og  Gaver  blev 
overrakt  Gæsterne  af  Søster  Anny  Breum,  der  i  en  smuk 
og  følelsesbetonet  Tale  paa  Engelsk  tolkede  Grenens  Tak- 
nemmelighed. 

Aftenens  Talere  var  Missionspræsident  Alma  L.  Peter- 
sen, Præsident  Richard  R.  Lyman  og  Præsident  Heber  J. 
Grant.  Den  store  Forsamling  lyttede  med  spændt  Forvent- 
ning til  Talerne,  som  gjorde  et  dybt  Indtryk  paa  de  til- 
stedeværende. Evangeliets  herlige  Budskab  lød  med  Styrke. 
Det  var  med  vidunderlige  Følelser  vi  lyttede  til  Herrens 
Profets  stærke  Vidnesbyrd  om  Evangeliets  Guddommelig- 
hed. 

Koret  gjorde  sit  til  at  gøre  Aftenen  uforglemmelig  med 
dets  smukke  Sange.  Ligeledes  skylder  vi  Søstrene  Ellen  B. 
Christensen  og  Lillian  Petersen  Tak  for  den  udnuvrkede 
Maade,  hvorpaa  de  havde  smykket  Kirkesalen. 

Alt  i  alt  en  Aften,  som  Uenge  vil  blive  erindret  i  Søsken- 
des Hjerter. 


Kirkelige  Nyheder  fra  hele  Verden. 


DEN  BRITISKE  MISSION  fejrede  den  20.  Juli  i  Aar  100 
Aars  Jubilæum,  idet  syv  Missionærer  paa  denne  Dag  i  1837 
ankom  til  Liverpool  med  Heber  C.  Kimball  i  Spidsen.  Siden 
da  har  Tusinder  af  oprigtige  Englændere  sluttet  sig  til 
Kirken.  Blandt  dem  finder  vi  mange  af  Kirkens  ledende 
Mænd. 

De  første  Missionærer  arbejdede  ihærdigt  for  Evangeliets 

Udbredelse,  og  deres  Anstrengelser  kronedes  med  Held, 
idet  de  paa  ca.  elleve  Maaneder  døbte  omkring  1500  Men- 
nesker. Et  andet  straalende  Eksempel  paa  Missionsvirk- 
somhed  i  England  er  Wilford  Woodruf,  Kirkens  fjerde 
Præsident,  som  paa  otte  Maaneder  bragte  1800  Sjæle  ind  i 
Kirken. 

Selve  Jubilæet  fejredes  i  Preston  og  Rochdale,  hvor  de 
første  Møder  blev  holdt.  Til  Stede  var  Præsident  Heber  J. 
Grant  og  Præsident  J.  Reuben  Clark  af  det  første  Præsi- 
dentskab, Prøsident  Richard  R.  Lyman,  Pnesident  Joseph 
J.  Cannon  og  Forstander  for  alle  Kirkens  Søndagsskoler 
George  D.  Pyper. 

TUSINDER  af  Kirkens  Medlemmer,  Turister  og  Venner 
mødtes  i  Palmyra,  New  York,  den  23.,  24.  og  25.  Juli  til 
den  aarlige  Cumorah  Konference  for  i  Sang,  Tale  og  Skue- 
spil at  mindes  Mormonismens  første  Dage.  Palmyra  og  Om- 
egn åres  af  Sidste  Dages  Hellige  som  deres  Religions  Føde- 
sted og  er  ved  at  blive  et  Nutidens  Mekka  for  Turister  fra 
hele  Verden.  Her  findes  den  hellige  Lund,  hvor  Drengen 
Joseph  Smith  modtog  sit  første  himmelske  Syn,  endvidere 
det  gamle  Hjem,  hvor  han  boede  i  sin  Barndom  og  Højen 
Cumorah,  hvor  han  modtog  Gulpladerne  af  Moroni,  og 
hvorfra  Mormons  Bog  blev  oversat. 


Guds  Rige. 

Raadet  ved  Adam- ondi- Ahman. 

(Fortsat) 

Malakias  taler  om  Dagen  for  Herrens  Komme  og  er- 
klærer, at  den  skal  brænde  som  en  Ovn  og  alle  de  stolte, 
ja,  og  alle,  som  driver  Ondskab,  skulde  vorde  Halm  og 
Dagen,  der  kommer,  skal  fortære  dem,  siger  den  Herre 
Zebaoth,  saa  at  den  ikke  levner  dem  Rod  eller  Gren.«  Paa 
denne  Maade  har  alle  Profeterne  talt.  Ondskaben  maa  faa 
en  Ende,  for  det  vilde  være  uforeneligt  at  have  Satan  til 
at  være  løs,  prøvende  paa  at  genvinde  sin  tabte  Magt  og 
strides  med  Menneskene,  som  han  har  gjort  i  seks  tusinde 
Aar.  Under  Jordens  Sabbat,  det  syvende  Aartusinde,  som 
er  blevet  sat  til  Side  som  en  Freds-  og  Retfærdighedsrege- 
ringsperiode,  vil  Kristus  regere  uden  Forstyrrelse  af  noget 
ondt  Element  eller  nogen  ond  Indflydelse  fra  Sandhedens 
og  Retfærdighedens  Fjende.  Jorden  vil  ikke  blot  under 
denne  Fredsregering  blive  renset  for  al  Ondskab;  men 
Kirken  eller  Guds  Rige,  nu  kendt  som  Kirken,  vil  ogsaa 
blive  renset.  Herren  erklærede   i   følgende  Ord:    »Menne- 

skesønnen  skal  udsende  sine  Engle,  og  de  skal  ud  af  hans 
Rige  samle  alle,  som  begaar  Overtrædelse  og  Synd.« 

Verden  moden  i  Uretfærdighed. 

Der  er  blevet  os  fortalt,  at  Verden  er  ved  at  blive  moden 
i  Uretfærdighed  og  beredt  til  at  renses.  Da  Herren  sendte 
Floden,  var  det,  fordi  »Jorden  var  fordærvet  for  Gud  og 
den  var  fyldt  med  Voldshandlinger.  Og  Gud  saa  paa  Jor- 
den, og  se,  den  var  fordærvet,  for  alt  Kød  havde  forvan- 
sket dets  Vej  paa  Jorden.  En  stor  Mængde  Mennesker  sy- 
nes at  tro,  at  Verden  er  ved  at  blive  bedre,  at  Menneske- 
heden er  ved  at  blive  mere  retfærdig  paa  Grund  af  vor 
fremadrykkende  Civilisation,  men  dette  er  ikke  Sandheden. 
Vi  ved,  at  Herrens  Komme  er  nær,  men  vi  er  blevet  for- 
sikret om,  at  han  ikke  vil  komme,  førend  Uretfærdighe- 
dens Bæger  er  fuldt.  Han  vil  ikke  komme,  førend  Hæv- 
uiens  Time  er  kommet,  og  den  vil  ikke  komme  igen,  før- 
end alt  Kød  paa  Jorden  igen  har  forvansket  dets  Vej..  Det 
er  en  Fejltagelse  at  tro,  at  denne  Jords  Indbyggeres  Uret- 
færdighed vil  være  en  Forløber  for  Tusindaarsriget.  Esajas 
l åler  om  Kristi  Komme  paa  Hævnens  Dag.  Denne  Hævn 
vil  naturligvis  være  imod  dem,  som  er  forberedte  i  Uret- 
fa^rdighed  for  denne  Dom.  Denne  Advarsel  er  i  denne 
Husholdning  udgaaet  til  hele  Verden. 

»Thi  Timen  er  nær,  og  Dagen  kommer  snarligen,  da 
Jorden  er  moden;  og  alle  de  hovmodige,  og  de,  som  lever 
ugudeligt,  skulde  være  som  Halm,  og  jeg  vil  opbrænde 
dem,  siger  Hærskarernes  Herre,  saa  at  Ugudelighed  ikke 
skal  være  paa  Jorden;  thi  Timen  er  nær,  og  det,  der  blev 
talt  ved  mine  Apostle,  maa  fuldkommes,  thi  som  de  talte, 
saa  skal  det  ske  ...  Og  atter  sandelig,  sandelig  siger  jeg 
eder,  der  er  udgaaet  en  fast  Bestemmelse  formedelst  Fa- 
derens Vilje,  at  mine  Apostle,  de  Tolv,  som  var  med  mig 
i  Evangeliets  Tjeneste  i  Jerusalem,  skulde  staa  ved  min 
højre  Haand  paa  den  Dag,  naar  jeg  kommer  i  en  Ildstøttc1 
iført  Retfærdighedens  Klædebon,  med  Kroner  paa  deres 
Hoveder,  i  Herlighed,  ligesom  jeg  er,  for  at  dømme  det 
ganske  Israels  Hus  saa  mange,  som  have  elsket  mig  og 
holde  mine  Bud,  og  ingen  andre.  (Pagtens  Bog  29;  9 — 
10;  12.) 

At  denne  Dom  og  Forandring,  som  vil  frembringe  de 
ondes  Ødelæggelse  vil  komme,  har  Herren  sagt:  Naar  mit 
Vredesbæger  er  fuldt.  Ydermere  siger  Herren  i  den  samme 
Aabenbaring  givet  til  Kirken: 

»Men  se,  jeg  siger  eder,  at  førend  denne  store  Dag  kom- 
mer, skal  Solen  blive  formørket,  Maanen  forvandles  til 
Blod,  og  Stjernerne  falde  fra  Himlen  oventil,  og  paa  Jor- 

den  nedentil,  og  der  skal  være  Graad  og  .lammer  iblandt 
Menneskenes  store  Skarer.  Og  der  skal  udsendes  en  svar 
Hagelstorm  tor  at  ødelægge  Jordens  Grøde.  Og  det  skal 
ske  formedelst  Verdens  Ugudelighed,  at  jeg  vil  hævne  mig 
paa  de  ugudelige,  fordi  de  ikke  vil  omvende  sig,  thi  min 
Vredes  Skaal  er  fuld,  thi  se,  mit  Blod  skal  ikke  rense  dem, 
dersom  de  ikke  hører  mig.  Derfor  vil  jeg,  den  Herre  Gud, 
udsende  Fluer  paa  Jorden,  som  skulde  angribe  dens  Be- 
boere og  æde  deres  Kød  og  lade  Maddiker  komme  frem  paa 
dem.  Og  deres  Tunger  skulde  forstumme,  saa  at  de  ikke 
skulde  mæle  imod  mig;  deres  Kød  skal  falde  fra  deres  Ben 
og  deres  Øjne  ud  af  deres  Hulinger,  og  det  skal  ske,  at 
Skovens  Dyr  og  Himlens  Fugle  skulde  opæde  dem. 

I  en  anden  Aabenbaring  er  der  skrevet: 

»Og  deres  Vidnesbyrd  (med  andre  Ord  Kirkens  Ældster) 
skal  ogsaa  gaa  frem  til  denne  Generations  Fordømmelse, 
hvis  de  forhærder  deres  Hjerter  imod  dem.« 

»For  en  ødelæggende  Plage  skal  gaa  frem  iblandt  Jor- 
dens Indbyggere  og  skal  vedblive  med  at  blive  udøst  over 
Jorden  fra  Tid  til  Tid,  hvis  de  ikke  omvender  sig,  førend 
Jorden  er  tom,  og  Indbyggerne  deraf  bliver  fortæret  og 
fuldstændigt  ødelagt  af  mit  Kommes  Klarhed. 

En  Advarsel  til  Verden. 

Paa  denne  Maade  har  Herren  ned  igennem  Tiderne  igen- 
nem Profeterne  raabt  med  en  advarende  Stemme  til  Jor- 
dens Indbyggere  i  denne  Generation,  Esajas  sagde,  at  paa 
Grund  af  Folkenes  Oprør  i  de  sidste  Dage: 

»Landet  skal  blive  helt  udtørret  og  helt  plyndret;  thi 
Herren  har  talet  dette  Ord.  Landet  sørger,  det  forsmægter, 
Jorderige  er  afmægtigt,  det  forsmægter;  de  høje  iblandt 
Folket  i  Landet  er  blevet  afmægtige.  Thi  Landet  er  be- 
smittet for  dets  Indbyggeres  Skyld,  thi  de  have  overtraadt 
Love,  forvendt  Skikke,  gjort  den  evige  Pagt  til  intet.  Der- 
for fortærer  Forbandelsen  Landet,  og  de,  som  bo  deri,  maa 
bøde;  derfor  hensvinde  de,  som  bo  i  Landet,  og  der  bliv ^r 
faa  Mennesker  tilovers.  (Esajas  24:  3 — 6.) 

Er  vi  ikke  altfor  tilbøjelige  til  at  dadle  de  Generationer, 
som  er  bortgangne,  fordi  de  har  brudt  den  nye  og  evige 
Pagt  og  at  tænke,  at  det  er  paa  Grund  af  det  store  Frafald, 
som  fulgte  Apostlenes  Administration,  at  disse  Plager  kom- 
mer over  Jorden?  Vi  skulde  maaske  vaagne  op  til  den 
Virkelighed,  at  det  er  paa  Grund  af  at  bryde  Pagterne, 
især  den  nye  og  evige  Pagt,  som  er  Tidernes  Fyldes  Evan- 
gelium, saaledes  som  det  er  blevet  aabenbaret,  at  Verden 
skal  blive  fortæret  ved  Ild  og  kun  faa  Mennesker  ladt  til- 
bage.  Eftersom    denne   Straffedom    skal    komme    paa    det 


271 

Tidspunkt,  da  Jorden  skal  renses  og  Kristus  komme  igen, 
skulde  de  Sidste  Dages  Hellige  saa  ikke  give  Agt.  Vi  har 
modtaget  den  nye  og  evige  Pagt  og  mange  iblandt  os  har 
brudt  den,  og  mange  er  nu  ved  at  bryde  den,  derfor  vil 
alle  dem,  som  er  skyldige  i  denne  Forseelse  hjælpe  med 
til  at  bringe  denne  Ødelæggelse  til  at  ske,  under  hvilken 
de  selv  vil  blive  bortfejet  fra  Jorden,  naar  Herrens  store 
og  frygtelige  Dag  skal  komme. 

» Lyt  derfor,  thi  se,  Herrens  store  Dag  er  nær  for  Haan- 
den  «  Denne  Advarsel  kom  til  Kirken  for  et  Hundrede 
Aar  siden  og  er  blevet  gentaget  mange  Gange  siden  i 
Aabenbaringerne  til  Kirken.  Elias  erklærede,  da  han  kom 
i  April  1836,  at  denne  Dng  var  nær,  stod  endog  for  Døren. 
Den  stod  nær  for  Døren  i  1836.  Den  er  i  Dag  hundrede 
Aar  nærmere  dens  Opfyldelse.  Følgende  Advarsel  ned- 
skrevet i  Lukas  Evangelium  det  21.  Kap.  34 — 36.  Vers  og 
kommet  fra  Herren  er  rettet  til  Jordens  Indbyggere  paa 
nuværende  Tid. 

(Fortsættes) 


Fra  Missionsmarken. 


KØBENHAVN:  Onsdag  den  11.  August  1937  blev  Rasmus  Søren- 
sen Olsen  og  Ane  Margrethe  Cecilie  Olsen  døbt  af  Ældste  Hans 
N.  Mikkelsen. 

1(5.  August  Lars  Sørensen  døbt  af  Ældste  Hans  N.  Mikkelsen. 

AALBORG:  Den  (i.  August  1937  blev  Mary  Marie  Augusta  Jensen 
døbt  af  Ældste  W.  K.  Soelberg. 

ESBJERG:  Den  1.  August  1937  blev  Maren  Katrine  Pedersen 
Weng  døbt  af  Ældste  J.  Newell  Christensen. 

Vi  byder  disse  nye  Medlemmer  af  Kirken  hjertelig  velkommen 
og  nedbeder  Guds  Velsignelse  over  dem. 

AARHUS:  Den  2.  August  1937  afholdt  Aarhus  Distrikt  en  vel- 
lykket Afskedsfest  for  Missionspræsident  Alma  L.  Petersen  og 
Hustru.  Ældste  Frede  Thomsen  ledede  Mødet,  der  indlededes 
med  Salmen  »Hav  Tak  for  Profeten«  og  Bøn  ved  Ældste  Figat 
Breum,  hvorefter  Koret  under  Ældste  Thorvald  Jensens  Ledelse 
sang  »Se,  jeg  staar  ved  Døren!« 

Distriktspræsident  Enoch  Thorne  bød  paa  Distriktets  Vegne 
Æresgæsterne  og  Forsamlingen  velkommen,  hvorefter  Program- 
met indlededes  med,  at  Orkestret  under  Herr  Carl  Henningsens 
Ledelse  spillede  »Sommernacht  am  Rhein«,  hvorefter  den  lille 
Britta  Schou  fremsagde  et  Digt  og  Marie  Jensen  deklamerede 
»Flugten  til  Amerika«. 

Efter  at  Koret  havde  sunget  »Vaagn  op,  I  Herrens  Folk«  talte 
Ældste  N.  P.  Thomassen  smukt  og  fremhævede  alle  de  mange 
gode  Minder  Aarhus  Distrikt  har  om  Præsident  og  Søster  Pe- 

tersen  og  sluttede  med  at  overrække  Æresgæsterne  en  Gave  til 
Erindring  om  Aarhus  Distrikt. 

Ældste  Richard  Nielsen  reciterede  derpaa  et  af  ham  forfattet 
Afskedsdigt,  der  i  smukke  og  dybtfølte  Ord  netop  paa  rette 
Maade  tolkede  dvn  Anerkendelse  og  Taknemmeligbed,  vi  alle  i 
denne  Afskedsfest  følte,  og  da  Recitationen  gik  over  i  »Gud  vær 
med  dig,  til  vi  ses  igen«,  gled  Koret  ind  og  skabte  den  vemods- 
fyldte  bevægede  Stemning,  der  for  os  alle  vil  faa  denne  Af- 
skedsfest til  at  staa  som  et  varigt  Minde  om  Afslutningen  paa 
vort  kære  Præsidentpars  Missionstid. 

Efter  den  alvorligere  Del  gik  man  over  til  en  mere  munter  i 
den  lille  Sal,  hvor  Forsamlingen  bænkedes  om  Chokoladebor- 
dene.  Alt  i  alt  en  ypperlig  Fest. 

Forflyttelser. 
Følgende  Missionærer  er  blevet  forflyttet:  Ray  P.  Frandsen 
fra  Aarhus  til  København.  Eldred  Lee  fra  København  til  Aal- 
borg, David  Nielsen  fra  Helsingør  til  København,  Clarenee  A. 
Larsen  fra  Odense  til  København,  Nephi  Christensen  fra  Køben- 
havn til  Odense,  William  K.  Soelberg  fra  Aalborg  til  København, 
Homer  R.  Simonsen  fra  København  til  Randers,  Am  os  Jackson 
fra  Randers  til  København,  Homer  U.  Petersen  fra  København 
til  Helsingør,  Figat  Breum  fra  Herning  til  Odense,  Woodrow 
Nielsen  fra  Herning  til  København,  Castelton  A.  Schade  fra 
Horsens  til  København,  Alvin  Jacobsen  fra  Helsingør  til  Aarhus, 
T.  Lynn  Fair  fra  København  til  Odense  og  Joe  Mortensen  fra 
Aarhus  til  Helsingør. 

Afløsninger. 

Følgende  Missionærer  er  blevet  hæderligt  afløst  fra  deres  Mis- 
sionsarbejde med  Tilladelse  til  at  rejse  ihjem:  George  A.  W.  Pe- 
tersen, Jens  W.  Olsen,  Thomas  M.  Drury,  Waine  E.  Sørensen, 
Melvin  R.  Liljenquist,  Laurence  Nielsen  Clark,  Karl  M.  Simon- 
sen, Victor  E.  Degn  og  Hans  N.  Mikkelsen,  som  har  redigeret 
»Skandinaviens  Stjerne«.  De  har  alle  udført  et  godt  og  fortjenst- 
fuldt Missionsarbejde. 


Et  Omvendelsens  og  Tilgiv- 
elsens Evangelium. . . . 
Hvad  er  Mormons  Bog 

